Diari Oficial de la Generalitat Valenciana


Sumari del DOGV 4878, del 08-11-2004 (2004/11515)

ACORD de 29 d'octubre de 2004, del Consell de la Sindicatura de Comptes de la Generalitat Valenciana, pel qual s'aprova l'oferta d'ocupació pública de 2004.
------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11667


Data del document
:   29-10-2004

Organisme emissor
:   Sindicatura de Comptes

Tipus de document
:   Acord

Descriptors 

:   * Sindicatura de Comptes
    * professió de la informàtica
    * administració regional
    * oferta d'ocupació
    * professió administrativa
    * comptable
    * concurs administratiu

ACORD de 29 d'octubre de 2004, del Consell de la Sindicatura de Comptes de la Generalitat Valenciana, pel qual s'aprova l'oferta d'ocupació pública de 2004. [2004/X11143]
  
De conformitat amb el que disposa l'article 17, c) de la Llei 6/1985, d'11 de maig, el Consell de la Sindicatura de Comptes va acordar, en la sessió del dia 29 d'octubre de 2004, prèviament a la negociació amb les organitzacions sindicals presents en la mesa negociadora, i una vegada obtinguda la delegació de la Mesa de les Corts Valencianes (Acord de data 5 d'octubre de 2004), aprovar l'oferta d'ocupació pública de 2004 d'aquesta Sindicatura.
  
Personal funcionari
  
Es convocaran els corresponents procediments selectius, amb l'objecte de cobrir les vacants següents:
  
Cinc vacants de tècnic d'auditoria de corporacions territorials i d'altres ens públics. Grup A. Concurs'oposició lliure.
  
Nou vacants d'ajudant d'auditoria de corporacions territorials i d'altres ens públics. Grup B. Concurs'oposició lliure.
  
Una vacant d'auxiliar de gestió informàtica. Grup C. Concurs'oposició lliure.
  
Quatre vacants d'auxiliar administratiu. Grup C. Concurs'oposició lliure.
  
En les convocatòries, s'establirà una reserva d'un 50% de les places per a la seua provisió, mitjançant el procediment de promoció interna, per funcionaris de la Sindicatura de Comptes, els quals a més de comptar amb la titulació suficient, així com reunir els altres requisits exigits legalment, hauran de superar les proves corresponents.
  
En compliment del que estableix l'article 22.1 del text refós de la Llei de la Funció Pública Valenciana, així com del que disposa l'article 25.3 de la Llei 11/2003, de 10 d'abril, de la Generalitat Valenciana, es reserva una plaça de les nou vacants d'ajudant d'auditoria de corporacions territorials i d'altres ens públics per tal de ser ofertada per al torn de discapacitats a persones amb un grau de discapacitat igual o superior al 33%, sempre que superen les proves selectives i reunisquen els requisits de la convocatòria, així com aquells legalment prevists.
  
Les vacants que no es cobrisquen per promoció interna o pel torn de discapacitats, s'hi acumularan al torn lliure.
  
Cosa que fem pública perquè en prengueu coneixement i als efectes que pertoquen.